

**โครงการเสริมสร้างความเป็นพลเมืองในระบอบประชาธิปไตยตามวิถีรัฐธรรมนูญ**

**กิจกรรมการเสริมสร้างความเป็นพลเมืองในระบอบประชาธิปไตย**

สำนักงานเลขาธิการสภาผู้แทนราษฎร จะจัดโครงการเสริมสร้างความเป็นพลเมืองในระบอบประชาธิปไตยตามวิถีรัฐธรรมนูญ กิจกรรมเสริมสร้างความเป็นพลเมืองในระบอบประชาธิปไตย ในวันศุกร์ที่ ๒๐ พฤศจิกายน ๒๕๕๘ ณ ห้องประชุมคณะกรรมาธิการ หมายเลข ๒๑๓ – ๒๑๔ ชั้น ๒ อาคารรัฐสภา ๒ ซึ่งในเวลา ๐๙.๓๐ นาฬิกา จะเป็นการชมวีดิทัศน์ เรื่อง “ความเป็นพลเมืองในระบอบประชาธิปไตย ตามวิถีรัฐธรรมนูญ ประจำปี ๒๕๕๘” และเวลา ๑๐.๐๐ นาฬิกา จะมีการบรรยาย เรื่อง “บทบาทของเครือข่ายผู้นำ กับการขับเคลื่อนความเป็นพลเมืองในประเทศไทย” โดย ปลัดกรุงเทพมหานคร จากนั้น ช่วงบ่าย จะมีกิจกรรมแบ่งกลุ่ม ระดมสมองเรื่อง “การขับเคลื่อนปณิธานสู่การปฏิบัติ” และ “แนวทางการขับเคลื่อนความเป็นพลเมืองจากจังหวัด สู่ภูมิภาค” โดย วิทยากรสำนักงานเลขาธิการสภาผู้แทนราษฎร ทั้งนี้ กิจกรรมการเสริมสร้างความเป็นพลเมืองในระบอบประชาธิปไตย จัดขึ้นโดยมีวัตถุประสงค์เพื่อให้กลุ่มเป้าหมายได้ต่อยอดและยกระดับกลไกการขับเคลื่อนพลเมืองในประเทศไทยให้เกิดผลอย่างเป็นรูปธรรมตามปณิธานที่ได้วางไว้ และการได้เข้ามามีส่วนร่วมกับสถาบันนิติบัญญัติในการพัฒนาประชาธิปไตยอย่างยั่งยืน ตลอดจนเพื่อให้กลุ่มเป้าหมายได้ตระหนักถึงความสำคัญของ การเป็นพลเมืองไทย และพร้อมเข้าสู่การเป็นพลเมืองอาเซียนต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*